b'\n_START_ARTICLE_\nThe Tomorrow People\n_START_SECTION_\nJuoni\n_START_PARAGRAPH_\nEvoluution seurauksena on kehittynyt uusi tavallisia ihmisi\xc3\xa4 edistyneempi ihmislaji, homo superior. Lajiin kuuluvilla ihmisill\xc3\xa4, joita kutsutaan \xe2\x80\x9dhuomisen ihmisiksi\xe2\x80\x9d, on k\xc3\xa4yt\xc3\xb6ss\xc3\xa4\xc3\xa4n kolme T-voimaa \xe2\x80\x93 teleportaatio, telepatia ja telekinesia. Sarjan keski\xc3\xb6ss\xc3\xa4 on juuri joukkoon liittynyt Stephen Jameson, joka yritt\xc3\xa4\xc3\xa4 l\xc3\xb6yt\xc3\xa4\xc3\xa4 samaan lajiin kuuluvan is\xc3\xa4ns\xc3\xa4, joka katosi vuosia sitten. Hallituksen alaisuudessa toimiva ULTRA haluaa neutralisoida tai tappaa uuteen lajiin kuuluvat ihmiset, koska pelk\xc3\xa4\xc3\xa4 niiden olevan uhka tavalliseen homo sapiens -lajiin kuuluville ihmisille. ULTRAan kuuluu homo superior -lajin edustajia, jotka on taivuteltu tai painostettu omiaan vastaan.'